வையம் மீதிடைக் கிடந்த போர் அடு திறல் வாலி, வெய்யவன் தரு மதலையை மிடல் கொடு கவரும் கை நெகிழ்ந்தனன்; நெகிழ்ந்திலன், கடுங் கணை கவர்தல். 68 வாலி அம்பினை வெளியில் எடுக்க முயல்தல் எழுந்து, 'வான் முகடு இடித்து அகப்படுப்பல்' என்று, இவரும்; 'உழுந்து பேரு முன், திசை திரிந்து ஒறுப்பல்' என்று, உதைக்கும்; 'விழுந்து, பாரினை வேரொடும் பறிப்பல்' என்று, உறுக்கும்; 'அழுந்தும் இச் சரம் எய்தவன் ஆர்கொல்?' என்று, அயிர்க்கும். 69